Raphy Manjaly

Raphy Manjaly (; Vendore, Kerala, 1958ko otsailaren 7a) indiar elizgizon katolikoa da. 2007tik 2012ra Varanasiko apezpikua izan zen, 2013tik 2020ra Allahabadeko apezpikua, eta 2020tik aurrera Agrako artzapezpikua da.

 Bizitza 
Kathreena eta M. V. Chackoren semea, Manjaly 1958ko otsailaren 7an jaio zen Indiako Kerala estatuan. Lehen hezkuntza Vendoreko San Frantzisko Xabierkoaren eskolan jaso zuen eta bigarren hezkuntza Alagappa Nagarreko Trichur eskolan. 1973an Agrako San Laurendi apaizgaitegi txikian sartu zen eta 1975ean Allahabadeko eskualdeko San Jose apaizgaitegi nagusian. Filosofia eta teologia ikasketak 1983an amaitu zituen. Gainera, Agrako Unibertsitatean graduatu zen eta graduondoko ikasketak egin zituen. Espiritualtasunean doktoregoa egin zuen Erromako Angelicum Unibertsitatean.

1983ko maiatzaren 11n apaiztu zen Siro-malabar Eliza Katolikoan, Keralako Trichurreko artxidiozesiako Santa Maria elizan.

2007ko otsailaren 24an, Benedikto XVI.ak Varanasiko apezpiku izendatu zuen, eta 2007ko apirilaren 30ean jaso zuen apezpiku-ordenazioa Varanasiko Santa Maria eskola katolikoan, Pedro López Quintana artzapezpikuaren eskutik. 2013ko urriaren 17an, Frantzisko aita santuak Allahabadeko apezpiku izendatu zuten eta 2013ko abenduaren 3an hartu zuen kargua. 2020ko azaroaren 12an Agrako artzapezpiku bilakatu zen eta kargu hori 2021eko urtarrilaren 7an hartu zuen.

 Ondorengotza apostolikoa 

 Erreferentziak 

 Kanpo estekak 

Kategoria:Indiako artzapezpikuak
Kategoria:Indiako katolikoak
Kategoria:Benedikto XVI.ak izendatutako apezpikuak
Kategoria:XX. mendeko indiarrak
Kategoria:XXI. mendeko indiarrak